विराटनगर - सानिमा लाईफ इन्स्योरेन्स लिमिटेडको १७ औ शाखा आइतवारदेखि विराटनगरमा सञ्चालनमा आएको छ । जीवन बीमा सेवाबाट वञ्चित रहेका नेपालीहरुलाई जीवन बीमाको दायरामा ल्याई अत्याधुनिक स्तरको प्रविधियुक्त जीवन बीमा सेवा प्रदान गर्ने उद्देश्यले शाखा सञ्चालनमा ल्याइएको सञ्चालक समितिका अध्यक्ष कुमार कोइरालाले जानकारी दिए ।
कार्यक्रममा बोल्दै प्रदेश नम्बर १ का सामाजिक विकास मन्त्री जिवन घिमिरेले समृद्धिको यात्रामा यस्ता कम्पनीहरुले महत्वपूर्ण भूमिका खेल्ने बताए । उनले रोजगारी सिर्जनाका लागि समेत सानीमा लाइफ इन्स्योरेन्स लिमिटेडले महत्वपूर्ण भूमिका निर्वाह गर्नुपर्नेमा जोड दिए ।
कम्पनीका सद्भावना दुतसमेत रहेका कलाकार जीतु नेपालले जीवन बीमा गराई सामाजिक सुरक्षा प्रदान गर्न, जनतामा बचत गर्ने बानीको विकास गर्न सानिमा लाइफ इन्स्योरेन्सले देशका विभिन्न भागमा सेवा प्रवाह गरिरहेको बताए ।
हाल अधिकतम पूँजी रू. ३ अर्ब, जारी पूँजी रू. २ अर्ब र चुक्तापूँजी रू. १ अर्ब ४० करोड रहेको कार्यक्रममा जानकारी दिइयो । जारी पूँजीको ३० प्रतिशत अर्थात् ६० करोड सर्वसाधारण्मा शेयर विक्री गरी चुक्तापूँजी २ अर्ब कायम गरिने कार्यक्रममा जानकारी दिइएको छ ।
अर्घाखाँची सिमेन्ट अन्ततः गुणस्तरहीन भएको प्रमाणित ! बजारबाट सिमेन्ट फिर्ता ल्याउन परिपत्र (पत्रसहित)
घुँडा धसेर पढेको काम बल्ल आउने भो, मिल्ने भो सर्टिफिकेट धीतो राखेर कर्जा लिन ! कति पढेकाले कति पाउँछन् ?
कुकर बनाउने वा सस्तोमा सुट बेच्ने बाहानामा कोहि घर आए होसियार ! विहारबाट नेपाल भित्रिए 'प्रोफेसनल चोर'हरु !
अर्थ सरोकार डटकममा प्रकाशित समाचार शुभम् मिडियाको लिखित अनुमतिविना कतैपनि सम्प्रेषण गर्न मनाही छ । हामी अनुसन्धानमा विश्वास गर्छौं । र आजका हरेक पाठकहरु खोजमूलक समाचारका प्यासी छन् भन्ने हामीले बुझेका छौं । त्यसैले देशका विभिन्न ठाउँहरुमा हाम्रा इन्भेष्टिगेसन ब्यूरोहरु छन् । तपाईंसँग पनि केहि समाचार छन् भने वा हामीले प्रकाशित गरेका समाचार सम्बन्धि केहि टिका-टिप्पणी भए सिधै ९८५१०१७९१४ वा ०१-५१९९१०८ मा सम्पर्क गर्न सक्नुहुनेछ । वा arthasarokarnews@gmail.com मा ई-मेल गर्न सक्नुहुनेछ । तपाईंको परिचय गोप्य राखिनेछ । अर्थ सरोकार समाचार प्रभाव हेर्न यहाँ क्लिक गर्नुहोस् ।